પોરબંદરમાં દારૂ પીવાવાળો વર્ગ સવારથી જ દારૂ પી ને બેરોકટોક નીકળી પડે છે. રવિવારે સવારે એક રીક્ષાચાલકે ચીક્કાર દારૂ ઢીંચીને રીક્ષા ચલાવી હતી અને આ રીક્ષા બે વખત અથડાઈ હતી. જેમાં ચોપાટી પાસે એક વીજથાંભલે રીક્ષા અથડાતા ચાલક ઘવાયો હતો અને ઘવાયેલ ચાલક લોહી નીતરતી હાલતમાં લથોડીયા ખાઈને બકબક કરતો હતો. આસપાસનાં યુવાને 108 ને બોલાવતા આ રીક્ષાચાલકને સારવાર માટે લઈ જવામાં આવ્યો હતો.